วันที่ 12 เมษายน 2566 เวลา 08.20 น. เจ้าหน้าที่ลงพื้นที่ตรวจสอบเหตุร้องเรียนดังกล่าว พบการเผาและมีควันไฟ จึงประสานสถานีดับเพลิงทุ่งครุ เพื่อระงับเหตุดังกล่าว หากพบการเผาและกลุ่มควันปะทุขึ้นอีก ให้ผู้ร้องโทรแจ้งสถานีดับเพลิงทุ่งครุที่เบอร์โทรศัพท์ 02-464-3242 เพื่อระงับเหตุซึ่งหน้า ทั้งนี้ทางสำนักงานเขตทุ่งครุได้ตรวจสอบ พบพื้นที่ดังกล่าวเป็นพื้นที่เอกชนและมีเจ้าของผู้ครอบครองจำนวน 3 ราย เจ้าหน้าที่จึงได้มีหนังสือแจ้งไปยังเจ้าของผู้ครอบครอง เมื่อวันที่ 5 เมษายน 2566 เลขที่หนังสือ ที่ กท 8804/2028 - 2030 เพื่อให้เจ้าของผู้ครอบครองพื้นที่ดังกล่าวรับทราบปัญหาและให้จัดหามาตรการในการป้องกันไม่ให้มีผู้ลักลอบทิ้งขยะหรือลักลอบเผา เพื่อป้องกันเหตุเดือดร้อนรำคาญดังกล่าว ทั้งนี้เจ้าหน้าที่จะได้ติดตามเรื่องและดำเนินการตามอำนาจหน้าที่ต่อไป และเนื่องจากเป็นพื้นที่รกร้างว่างเปล่า ไม่ได้ใช้ประโยชน์ เจ้าหน้าที่จึงจะประสานเจ้าของผู้ครอบครองเพื่อพูดคุยเกี่ยวกับการใช้ประโยนชน์ที่ดินหรือยกให้เป็นที่สาธาณะประโยชน์ต่อไป
ขอทราบหน่วยงานที่จะระงับเหตุได้อย่างทันทีค่ะ
ขอบคุณเจ้าหน้าที่ที่เข้าระวับเหตุ  แต่ในชั้นของฝ่ายบริหารกรุงเทพฯ ควรมีมาตรการอื่นๆตามมา  เพราะการเผาขยะหรือสายไฟนี้ เท่าที่ทราบมาแบบไม่เป็นทางการ เป็นการเผาโดยบุคคลเดิมๆ แต่ไม่สามารถดำเนินการใดๆได้  จึงมีการเผาแบบต่อเนื่องมาตลอด  เบอร์ติดต่อหน่วยงานที่จะให้ประชาชน สามารถโทรประสานแจ้งเหตุให้ดำเนินการระงับและเข้าไปหาผู้กระทำการให้ทันท่วงที ไม่ชัดเจน  ทาง กทม จะดำเนินการเรื่องนี้ให้ชัดเจนเพื่อช่วยเหลือประชาชนได้อย่างไรบ้างคะ  ช่วยตั้งศูนย์ที่สามารถติดต่อเพื่อแจ้งเหตุแบบทันท่วงที จะได้มั้ยคะ แล้วประกาศให้ประชาชนทราบ  หากท่าทีของ กทม ผู้มีอำนาจในการจัดการปัญหาจริงจัง  อย่างน้อยถ้าผู้ก่อเหตุเกรงจะถูกดำเนินการ ก็จะก่อเหตุน้อยลง   ขอให้ทาง ผู้มีอำนาจหน้าที่สั่งการในกทม โปรดพิจารณา โดยถือว่าเป็นเรื่องสำคัญ เพราะมลพิษแบบนี้ ทำลายสุขภาพ และปัญหานี้สามารถแก้ไขได้  อยู่ที่ว่าท่านจะให้ความสำคัญกับสึขภาพของประชาชน หรือเปล่าค่ะ  ศรัทธาในความตั้งใจของผู้ว่าขัชชาตินะคะ รอดูผลงานการแก้ปัญหาให้พวกเราค่ะ